cyanic-selkie/wikianc huggingface dataset:
২০১৮ ফিফা বিশ্বকাপ গ্রুপ বি
শৃঙ্খলা
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।
একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
আসগর হুসাইন দেওবন্দি
আসগর হুসাইন দেওবন্দী (মিয়াঁ সাইয়িদ আসগর হুসাইন নামেও পরিচিত) (১৬ই অক্টোবর ১৮৭৭ - ৮ জানুয়ারী ১৯৪৫) একজন ভারতীয় সুন্নি ইসলামী পণ্ডিত ছিলেন । তিনি হাজী ইমদাদউল্লাহ মুহাজিরে মক্কির শিষ্য ছিলেন। তিনি আজমগড়ে মাদ্রাসাতুল ইসলাহের ভিত্তি প্রস্তর স্থাপন করেন।
পারিবারিক ইতিহাস
মিয়া আসগর হুসাইনের পূর্বপুরুষরা বাগদাদ থেকে ভারতে এসেছিলেন এবং আবদুল কাদির জিলানির বংশধর ছিলেন। শাহজাহানের যুগে সায়্যিদ গোলাম রসুল তার পরিবারসহ ভারতে চলে এসেছিলেন।  তাকে দেওবন্দের শাহী মসজিদে ইমাম ও খতিবের দায়িত্ব দেওয়া হয়েছিল। তার দুই ছেলে, গোলাম নবী ও গোলাম আলী। উভয় ভাই শাহ আমিরুল্লাহর কন্যা বিবাহ করেছিলেন।
সাইয়িদ গোলাম আলীর তিন মেয়ে ও দুই ছেলে ছিল। বড় ছেলে আলম মীর ছিলেন মিয়া আসগর হুসাইনের দাদা। আলম মীর শাহ হাফিজুল্লাহর মেয়ে আজিমুন নিসাকে বিয়ে করেছিলেন। তাদের একটি কন্যা, ওয়াজিহন-নিসা এবং একজন পুত্র ছিল। যার নাম মুহাম্মদ হাসান। তিনি মিয়া আসগর হুসাইনের পিতা। মুহাম্মদ হাসান দু'বার বিবাহ করেছিলেন, প্রথমে মরিয়াম-উন-নিসার সাথে। তিনি একজন সন্তান জন্ম দেন। তার এক পুত্র, সাইয়্যিদ খুরশিদ এবং একটি কন্যা, মাসুম-উন-নিসা। মরিয়মুন-নিসার মৃত্যুর পরে, মুহাম্মদ হাসান তার বোন নসিবুন-নিসাকে বিয়ে করেছিলেন,    তার এক পুত্র, আসগর হুসাইন।
জন্ম
মিয়া আসগর হোসেন ১৮৭৭ সালের ১৬ই অক্টোবর দেওবন্দে সাইয়্যেদ মুহাম্মদ হাসান এবং নাসিবুন নিসা বিনতে সাইয়্যেদ মনসুব আলীর ঘরে জন্ম গ্রহণ করেন।
নাম এবং বংশ
তার প্রদত্ত নাম ছিলে আসগর হুসাইন। তার নাসব ( বংশধারা ) হল: সাইয়্যেদ আসগর হুসাইন ইবনে সাইয়িদ শাহ মুহাম্মদ হাসান ইবনে সাইয়িদ শাহ আলম মীর ইবনে সাইয়িদ গোলাম আলী ইবনে সাইয়্যিদ গোলাম রসুল বাগদাদী ইবনে সাইয়িদ শাহ ফকিরুল্লাহ বাগদাদী ইবনে সাইয়্যেদ আযম সানী ইবনে সাইয়্যিদ নাজর মুহাম্মদ ইবনে সাইয়্যিদ সুলতান মুহাম্মদ ইবনে সাইয়্যেদ আযম মুহাম্মদ ইবনে সাইয়িদ আবু মুহাম্মদ ইবনে সাইয়িদ কুতুবুদ্দীন ইবনে সাইয়িদ বাহাউদ্দীন ইবনে সাইয়িদ জামালউদ্দিন ইবনে সাইয়িদ কুতুবুদ্দীন ইবনে সাইয়িদ দাউদ ইবনে মুহিউদ্দিন আবু আবদুল্লাহ ইবনে সাইয়িদ আবু সালেহ নসর ইবনে সাইয়িদ আবদুর রাজ্জাক ইবনে আবদুল কাদির জিলানী ।
শিক্ষা
আট বছর বয়সে তিনি মুহাম্মদ আবদুল্লাহ ওরফে মিয়াঁজি মুন্নে শাহ এর অধীনে পড়াশোনা শুরু করেন এবং তার পিতার কাছ থেকে কুরআন অধ্যয়ন করেন এবং তারপরে তার কাছ থেকে ফারসি পড়া শুরু করেন। পরে তিনি দারুল উলূম দেওবন্দে ভর্তি হন। ফার্সি শ্রেণিতে তিনি মুহাম্মদ শফি দেওবন্দীর পিতা মাওলানা মুহাম্মদ ইয়াছিনের কাছ থেকে ফার্সি পড়াশোনা করেন। তিনি মাওলানা মনজুর আহমদের কাছ থেকে গণিত অধ্যয়ন করেন। তিনি প্রথম অবস্থান নিয়ে ফারসি শ্রেণিতে উত্তীর্ণ হন এবং মুয়াত্তা মালিক গ্রন্থ উপহার হিসেবে লাভ করেন। মিয়া আসগর ১৭ বা ১৮ বছর বয়সে দারুল উলূম দেওবন্দের আরবি ক্লাসে ভর্তি হন। কিন্তু ২০ সেপ্টেম্বর ১৮৯৪ সালে তার পিতা মারা যান। তিনি প্রায় এক বছর ধরে পড়াশোনা বন্ধ করে দিয়েছিলেন এবং পৈত্রিক মাদ্রাসায় শিক্ষকতা শুরু করেছিন।
তিনি তাসাউউফে ইমদাদুল্লাহ মুহাজির মাক্কীর শিষ্য ছিলেন ।
কর্মজীবন
দারুল উলূম দেওবন্দ থেকে স্নাতক শেষ করার পরে তিনি এক বছরেরও বেশি সময় ধরে দারুল উলুমের অফিস বিভাগে কর্মরত ছিলেন। অতঃপর তার শিক্ষক মাহমুদ হাসান দেওবন্দী এবং হাফিজ মুহাম্মদ আহমদ তাকে প্রধান শিক্ষকের পদে জৌনপুরের আটলা মসজিদের মাদ্রাসায় প্রেরণ করেন এবং তিনি সেখানে সাত বছর দায়িত্ব পালন করেন। এরই মধ্যে ১৯০৮ সালে ১৩২৭ হিজরিতে তিনি আজমগড়ের সরাই মীরে মাদ্রাসাতুল ইসলাহের ভিত্তিপ্রস্তর স্থাপন করেন। তাকে দারুল উলূম দেওবন্দে ডাকা হয় এবং দারুল উলূমের আল-কাসিম জার্নালের সহ-সম্পাদকের দায়িত্ব দেওয়া হয়। সম্পাদক ছিলেন মাওলানা হবিবুর রহমান। তাঁকে দারুল উলূম দেওবন্দে সুনান আবু দাউদের পাঠদানের ভার অর্পণ করা হয় এবং তিনি জালালাইন ও দুররে মুখতারের মতো তাফসীর ও ফিকহের বইও পড়াতেন। তার উল্লেখযোগ্য ছাত্রদের মধ্যে রয়েছে মুহাম্মদ শফি দেওবন্দী, মনজির আহসান গিলানি । এবং মুফতি নাসিম আহমেদ ফরিদী। তিনি তার পৈতৃক মাদ্রাসা পুনরায় চালু করেন যা বাবার মৃত্যুর পর থেকে বন্ধ ছিল। মাদ্রাসাটি পরে তার পুত্র সাইয়্যিদ বিলাল হুসেন মিয়া (মৃত্যু: ৯ ফেব্রুয়ারি ১৯৯০) -এর তত্ত্বাবধানে পরিচালিত আসে এবং বর্তমানে মাদ্রাসা আসগরিয়া কাদিম নামে পরিচিত। এর ঐতিহাসিক নাম দারুল মুসাফিরীন, মাদ্রাসা তালিমুল কুরআন।
রচনাবলি
আসগর হুসাইন উর্দু ভাষায় প্রায় ত্রিশটি বই লিখেছেন, যার মধ্যে রয়েছে:
বিবাহ এবং পারিবারিক জীবন
দারুল উলূম দেওবন্দে ছাত্রাবস্থায় তিনি মুশতাক হুসাইনের কন্যাকে বিয়ে করেছিলেন। তার দুই পুত্র, মিয়া আক্তার এবং মিয়া বিলাল হুসাইন এবং এক কন্যা, ফাহমিদা।
মৃত্যু
মিয়াঁ আসগর হুসাইন কার্ডিয়াক অ্যারেস্টে ১৯৪৫ সালের ৮ ই জানুয়ারী (২২ মোহাররম ১৩৬৪ হিঃ ) মৃত্যুবরণ করেন। তিনি সমাহিত করা সুরাতের রানডারে।
স্পঞ্জ (প্রাণী)
প্রাণিজগতের এই পর্বের (phylum) প্রাণীরা সাধারণত স্পঞ্জ নামে পরিচিত। এরা সাধারণত সামুদ্রিক এবং অপ্রতিসম (asymmetrical) প্রাণী। এরা আদিম বহুকোষী প্রাণী। thumbnail|সমুদ্রের ৬০ ফি পনির নিচে পাথরের দেয়ালে আটকে থাকা স্পঞ্জ পরিফেরা (:Porifera) যার সাধারণ নাম স্পঞ্জ (:Sponge) হল এক জাতীয় বহুকোষী প্রাণী। ল্যাটিন শব্দ Porus অর্থ ছিদ্র এবং Ferre অর্থ বহন করা।  এ শব্দ দুটির সমন্বয়ে পরিফেরা (Porifera) শব্দটি তৈরি হয়েছে। ১৮৩৬ সালে বিজ্ঞানী গ্রান্ট (Grant) প্রথম পরিফেরা (Porifera) পর্বটির নামকরণ করেন।
শ্রেণীবিন্যাস
১৯৭২ সালে বিজ্ঞানী মেগলিস (Meglitsch) প্রদত্ত পরিফেরা পর্বের শ্রেণীবিন্যাস মূলত অন্তঃকঙ্কালের উপর ভিত্তিকরে নির্মিত।
শ্রেণী: ক্যালকেরিয়া (Calcarea)
ল্যাটিন শব্দ Calx যার আভিধানিক অর্থ Lime তথা চুন থেকে ক্যালকেরিয়া শব্দটি এসেছে। ছোট আকৃতির চুনায়িত (Calcareous) স্পঞ্জ দৈর্ঘ্যে ১০ সেমি এর চেয়ে ছোট হয়ে থাকে। দেহাকৃতি সিলিন্ড্রাকাল (Cylindrical) বা ফুলদানী (Vase-like) আকৃতির। একাকী (Solitary) বা উপনিবেশে (Colonial) অবস্থান করে। স্পিকিউল (Spicule) চুন (Lime) নির্মিত এবং এক/তিন/চার রশ্মি (Rayed) বিশিষ্ট। ফ্লাজেলাম প্রকোষ্ঠ লম্বা আকৃতির। কোয়ানোসাইট (Choanocyte) নামক কোষগুলো আকৃতিতে বড়। সকলেই সামুদ্রিক। উদাহরণ: Sycon gelatinosum
শ্রেণী: হেক্সাটিনেলিডা (Hexactinellida)
কাপ (Cup), গোলাকার বা ফুলদানী আকৃতির স্পঞ্জ তুলনামূলক বৃহৎ, অনেকে এক মিটার পর্যন্ত হয়ে থাকে। স্পিকিউল (Spicule) সিলিকা নির্মিত (Siliceous) এবং ছয় রশ্মি (Rayed) বিশিষ্ট। ডার্মাল এপিথেলিয়াম (Dermal epithelium) বা এক্সোপিনাকোর্ডাম (Exopinacoderm) অনুপস্থিত। ফ্লাজেলাম প্রকোষ্ঠ ডিম্বাকৃতির কোয়ানোসাইট (Choanocyte) নামক কোষগুলো আকৃতিতে ছোট। সকলেই সামুদ্রিক, অনেকেই গভীর সমুদ্রের বাসিন্দা। উদাহরণ: Euplectella aspergillus
শ্রেণী: ডেমোস্পঞ্জি (Demospongiae)
গ্রিক শব্দ Demose যার আভিধানিক অর্থ Frame তথা কাঠামো এবং Spongos যার আভিধানিক অর্থ Sponge তথা স্পঞ্জ থেকে ডেমোস্পঞ্জি শব্দটি এসছে। কোয়ানোসাইট (Choanocyte) নামক কোষগুলো আকৃতিতে ছোট। ফ্লাজেলাম প্রকোষ্ঠ গোলাকার বা বৃত্তাকার। অনেক প্রাণীতে স্পিকিউল অনুপস্থিত। যাদের বর্তমান তাদের স্পিকিউল সিলিকাজাত (Siliceous) বা স্পঞ্জিন-তন্তু (Spongin fibre) নির্মিত অথবা সিলিকা ও স্পঞ্জিন তন্তুর সমন্বয়ে গঠিত এবং এক বা ছয় রশ্মি (Rayed) বিশিষ্ট। ছোট থেকে বৃহৎ আকারের দেহ ফুলদানী আকৃতির (Vase-like), কাপ আকৃতির (Cup-like), কুশন আকৃতির (Cushion-shaped) এবং এরা একাকী (Solitary) অথবা উপনিবেশ (Colonial) গঠন করে অবস্থান করে। অধিকাংশই সামুদ্রিক, কিছু স্বাদুপানির বাসিন্দা। উদাহরণ: Spongilla locustris
স্বপন কুমার পতি
স্বপন কুমার পতি (জন্ম ১৯৬৮) একজন ভারতীয় কোয়ান্টাম রসায়নবিদ, জওহরলাল নেহরু উন্নত বৈজ্ঞানিক গবেষণা কেন্দ্রের রসায়ন বিভাগের অধ্যাপক এবং ইনস্টিটিউটের কোয়ান্টাম থিওরি মলিকিউলেস টু মেটেরিয়াল গ্রুপের প্রধান। তিনি আণবিক সিস্টেমে বৈদ্যুতিন অপটিক্যাল এবং চৌম্বকীয় ঘটনার উপর গবেষণার জন্য পরিচিত। তিনি ভারতীয় বিজ্ঞান একাডেমি, ভারতের জাতীয় বিজ্ঞান একাডেমি এবং বিশ্ব বিজ্ঞান একাডেমির (ওয়ার্ল্ড একাডেমি অব সায়েন্স) নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ, রাসায়নিক বিজ্ঞানে অবদানের জন্য ২০১০ সালে তাকে বিজ্ঞান ও প্রযুক্তিতে শান্তি স্বরূপ ভটনাগর পুরস্কার প্রদান করে।
জীবনক্রম
বাম|থাম্ব|235x235px|কল্যাণী বিশ্ববিদ্যালয়
স্বপন কুমার পতি ৭ ডিসেম্বর, ১৯৬৮ সালে ভারতের পশ্চিমবঙ্গ রাজ্যের পশ্চিম মেদিনীপুর জেলায় জন্মগ্রহণ করেছিলেন। তিনি বিদ্যাসাগর বিশ্ববিদ্যালয়ের মেদিনীপুর কলেজ থেকে রসায়ন বিষয়ে স্নাতক ডিগ্রি এবং কল্যাণী বিশ্ববিদ্যালয় থেকে স্নাতকোত্তর ডিগ্রি অর্জন করেন। পরবর্তীকালে, তিনি ভারতীয় বিজ্ঞান ইনস্টিটিউটের কঠিন অবস্থা ও গাঠনিক রসায়ন ইউনিটে ডক্টরাল স্টাডিজ অর্জনের জন্য বেঙ্গালুরুতে চলে যান এবং ডেভিসের ক্যালিফোর্নিয়া বিশ্ববিদ্যালয় এবং নর্থওয়েস্টার্ন বিশ্ববিদ্যালয় থেকে ডক্টরাল-উত্তর পড়াশোনা সম্পন্ন করেন। ভারতে ফিরে এসে তিনি জওহরলাল নেহরু উন্নত বৈজ্ঞানিক গবেষণা কেন্দ্রের তত্ত্বীয় বিজ্ঞান ইউনিটে আনুষদ (অনুষদ সদস্য বা ফ্যাকাল্টি) হিসাবে যোগ দেন এবং সেখানে তিনি অধ্যাপক ও কোয়ান্টাম থিওরি মলিকিউলস টু মেটেরিয়ালস গ্রুপের প্রধান হিসাবে দায়িত্ব পালন করেন।
আবদুল মালেক (বীর বিক্রম)
আবদুল মালেক (জন্ম:১৮ই মা্চ ১৯৩০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আব্দুল মালেকের জন্ম সিলেট জেলার বিশ্বনাথ উপজেলার ৩ নং অলংকারী ইউনিয়নের ১ নং ওয়ার্ড রাম পুর গ্রামে। তাঁর বাবার নাম মরহুম আব্দুর রহমান তালুকদার মাতার নাম মরহুমা নুরুন্নেছা আলতা বিবি। তার ৮ আট ছেলে তিন মেয়ে। শিক্ষাজীবন ছৈফাগন্জ সরকারী প্রাথমিক বিদ্যালয় হতে পঞ্চম শ্রেনী পাঁশ করে সিলেট রাজা জি সি হাই স্কুলে এস এস সি পর্যন্ত লেখা পড়া করেন । ১
আবদুল মালেকের জন্ম কুমিল্লা জেলার  চান্দিনা উপজেলার পৌর এলাকার ছায়কোট গ্রামে। তার বাবার নাম সৈয়দ আহমদ এবং মায়ের নাম সৈয়দা কুলসুম বিবি। তার স্ত্রীর নাম আনোয়ারা বেগম। তার এক ছেলে, এক মেয়ে।
কর্মজীবন
পাকিস্তান নৌবাহিনীতে চাকরি করতেন আবদুল মালেক। ছুটিতে থাকা অবস্থায় মুক্তিযুদ্ধ শুরু হলে তিনি যুদ্ধে যোগ দেন। ভারতে যাওয়ার পর তাকে অন্তর্ভুক্ত করা হয় মুক্তিবাহিনীর নৌকমান্ডো দলে। তিনি যেসব জায়গায় অপারেশন ও যুদ্ধ করেছেন তার মধ্যে আশুগঞ্জ ফেরিঘাট অপারেশন,  কুমিল্লার  দাউদকান্দি উপজেলার বাতাকান্দি বাজার,  ঢাকার যাত্রাবাড়ীর যুদ্ধ উল্লেখযোগ্য। এ ছাড়া তিনি পূর্ব পাকিস্তান নৌপরিবহন সংস্থার ঢাকার কার্যালয় থেকে প্রয়োজনীয় নৌ-ম্যাপ ও অন্যান্য কাগজপত্র সংগ্রহ করেন। এগুলো নৌকমান্ডোদের অপারেশনে যথেষ্ট কাজে লাগে। ১৯৭৯ সালে তিনি বাংলাদেশ নৌবাহিনী থেকে অবসর নেন।
মুক্তিযুদ্ধে ভূমিকা
১৯৭১ সালের ৮ অক্টোবর মোংলা বন্দরে ভরা বর্ষায় রাতে নদীতে টহলরত পাকিস্তানি গানবোট এবং বন্দরের সার্চলাইটের তীব্র আলো চারদিক ঘুরে ঘুরে যাচ্ছিল। এর মধ্যে নদীতে নেমে সাঁতরিয়ে এগিয়ে যাচ্ছেন একদল নৌকমান্ডো। ১৮ জনের মধ্যে একজন আবদুল মালেক। তাঁদের লক্ষ্য বন্দরে নোঙর করা জাহাজ। সবাই অত্যন্ত ক্ষিপ্রতার সঙ্গে নির্দিষ্ট স্থানে পৌঁছে জাহাজের সামনে, মাঝে ও পেছনে লিমপেট মাইন লাগিয়ে অতি দ্রুত তীরে ফিরতে থাকেন। তারা নির্দিষ্ট স্থানে ফেরার আগেই শুরু হলো বিস্ফোরণ। সঙ্গে সঙ্গে বেজে উঠল বন্দরের সাইরেন। পাকিস্তানি সেনারাও শুরু করল গোলাগুলি। মাইনের বিস্ফোরণ, সাইরেন ও গোলাগুলির শব্দে গোটা বন্দর এলাকা প্রকম্পিত হয়ে উঠল। সেদিন নৌকমান্ডোরা মোংলা বন্দরের পশুর নদীতে নোঙর করা কয়েকটি জাহাজ লিমপেট মাইনের সাহায্যে বিস্ফোরণ ঘটিয়ে ডুবিয়ে দেন। এ জন্য নৌকমান্ডোরা ভারত থেকে হেঁটে দীর্ঘ পথ পাড়ি দিয়ে মংলা বন্দর এলাকায় আসেন। তারা ক্যাম্প স্থাপন করেন কৈলাশগঞ্জে। সেখান থেকে মংলা বন্দরে পৌঁছানো সহজ ছিল। অপারেশনের আগে তারা বন্দরে রেকি করেন। নির্দিষ্ট দিন সন্ধ্যার আগেই রাতের খাবার খেয়ে নৌকমান্ডোরা স্থল মুক্তিযোদ্ধাদের সঙ্গে মংলা বন্দরের উদ্দেশে রওনা দেন। ঘুটঘুটে অন্ধকার রাত ছিল তখন। কোনো অবস্থায় আলো জ্বালানো যাবে না। নৌকার মাঝিরা স্থানীয় হওয়ায় তাঁদের রাস্তা চিনতে অসুবিধা হয় না। অল্প সময়ের মধ্যে তারা পৌঁছে যান নির্দিষ্ট স্থানে। নদীতে নামার আগে নৌকার মধ্যেই তারা সব প্রস্তুতি নেন। নদীতে নেমে তারা এগিয়ে যান জাহাজের দিকে আর সঙ্গে থাকা স্থলযোদ্ধারা নদীর পারে বিভিন্ন স্থানে অবস্থান নিয়ে তাঁদের জন্য অপেক্ষা করতে থাকেন। কমান্ডোরা ছয় ভাগে বিভক্ত হয়ে ছয়টি জাহাজের দিকে যান। সব দলই সফলতার সঙ্গে জাহাজে লিমপেট মাইন লাগান এবং পরবর্তীতে বিস্ফোরন ঘটে।
আল-রাসূল আল-আযম মসজিদ
আল-রাসূল আল-আযম মসজিদ (আরবি: مسجد الرسول الاعظم) অস্ট্রেলিয়া,সিডনি, নিউ সাউথ ওয়েলস এর ব্যাংক্সটাউনে অবস্থিত একটি মসজিদ। অস্ট্রেলিয়ার শিয়াদের অন্যতম প্রধান মসজিদ এটি। মসজিদটি  আয়াতুল্লাহ মোহাম্মাদ হুসাইন আল-আনসারির মাধ্যমে রক্ষণাবেক্ষন করা হয়। এই মসজিদে শুধুমাত্র শিয়া আদর্শের মুসলিমরা নামায আদায় করতে আসেন।
সিল্ক স্মিতা
বিজয়লক্ষ্মী ভদলাপতি (২রা ডিসেম্বর, ১৯৬০ - ২৩শে সেপ্টেম্বর, ১৯৯৬, মঞ্চ নাম সিল্ক স্মিতা দিয়েই বেশি পরিচিত), ছিলেন একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় ছবিতে কাজ করেছেন। তিনি অভিনেত্রী হিসাবে এই শিল্পে প্রবেশ করেছিলেন এবং ১৯৭৯ সালের তামিল ছবি ভান্দিচক্রমে "সিল্ক" চরিত্রে অভিনয়ের জন্য প্রথম নজরে পড়েছিলেন। তিনি একটি চূড়ান্ত যৌন প্রতীক হয়ে উঠে ছিলেনএবং ১৯৮০ দশকের সর্বাধিক কাঙ্ক্ষিত আবেদনময়ী অভিনেত্রী হয়ে ওঠেন। ১৭ বছরের অভিনয় জীবনে তিনি মালায়ালাম, তামিল, তেলুগু, কন্নড় এবং হিন্দি ভাষায় ৪৫০ টিরও বেশি চলচ্চিত্রে অভিনয় করেছিলেন। ১৯৯৬ সালের ২৩ সেপ্টেম্বর চেন্নাইয়ের অ্যাপার্টমেন্টে তাঁকে মৃত অবস্থায় পাওয়া যায়, তিনি আত্মহত্যা করেছিলেন।
পেশা
এক অভিনেত্রীর মেকআপ সহযোগী হিসাবে ছোট চরিত্রে অভিনয়ের মাধ্যমে স্মিতা তার অভিনয় জীবন শুরু করেছিলেন। পরে, এভিএম স্টুডিওর কাছে একটি ময়দা মিলের পরিচালক বিনু চক্রবর্তী তাকে আবিষ্কার করেছিলেন। তিনি তার নাম পরিবর্তন করে স্মিতা রাখেন এবং তাঁকে তার বাসায় নিয়ে যান; তার স্ত্রী তাকে ইংরেজি শিখিয়েছিলেন এবং নাচ শিখানোর ব্যবস্থা করেছিলেন, যদিও শীঘ্রই, তাঁর চিহ্নিত যৌন আবেদনের কারণে তিনি ক্যাবারে নৃত্যশিল্পী এবং ভ্যাম্পের ভূমিকা পেতে থাকেন। ১৯৭৯ সালে সালে তামিল ছবি ভান্দিচক্রমে  প্রধান চরিত্রে অভিনয়ের পর তিনি প্রচুর প্রশংসা পেয়েছিলেন, তাই স্মিতা এই ছবির চরিত্রের নাম সিল্ক অনুসারে তাঁর পর্দার নাম গ্রহণ করেছিলেন। এটি জনপ্রিয় হওয়ার পরেও, তিনি যৌন আবেদনময়ী চরিত্রে অভিনয়ের প্রস্তাব থেকে বাঁচতে পারেননি, তার পুরো অভিনয়জীবন জুড়ে তিনি এক সীমার মধ্যে বন্ধ হয়ে গিয়েছিলেন।
স্মিতা তেলুগু, তামিল, মালয়ালম, কন্নড় এবং কয়েকটি হিন্দি ছবিতে অভিনয় করেছিলেন। তাঁর নৃত্যের সংখ্যা এবং মুনড্রু মুগমের মতো ছবিতে সাহসী অভিনয় তাঁকে দক্ষিণ ভারতীয় সিনেমায় যৌনতার চূড়ান্ত প্রতীক করে তুলেছিল। অমরান, হলি মেশত্রু (কন্নড়) এর মতো ছবিতে তাঁর আইটেম নাচগুলিও বক্স অফিসে সাড়া পেয়েছিল। কিছু ফিল্ম সমালোচক, ঐতিহাসিক এবং সাংবাদিকরা তাঁকে "হালকা অশ্লীল" অভিনেত্রী হিসাবে উল্লেখ করেছেন। তাঁর বেশিরভাগ সিনেমা ভারতীয় মানে "সফটকোর" হিসাবে বিবেচিত এবং একটি সাধারণ প্রসঙ্গ হল যতসামান্য বিকিনিতে এক খামখেয়ালী দৃঢ় এজেন্ট হিসাবে অভিনয় করা এবং মারধর করা। তাঁর অভিনয়ের দক্ষতা পুরোপুরি নজর এড়ায়নি, তাঁর বিরল অ-যৌন ভূমিকায় তিনি সমালোচক এবং শ্রোতাদের মুগ্ধ করেছেন। তাঁর একটি চলচ্চিত্র লায়ানাম (১৯৮৯) ভারতীয় প্রাপ্তবয়স্ক চলচ্চিত্র জগতে সংস্কৃতির মর্যাদা অর্জন করেছিল এবং হিন্দি সহ অসংখ্য ভাষায় ডাব করা হয়েছিল। (রেশমা কি জাওয়ানি, ২০০২) ছাড়াও আরো চলচ্চিত্র, সংস্কৃতির মান অর্জন করেছিল। তাঁর সবচেয়ে শ্রদ্ধেয় চলচ্চিত্রটি হল বালু মহেন্দ্র পরিচালিত মুন্দরাম পিরাই, হিন্দি পুনর্নির্মাণ সাদমা  চলচ্চিত্র, যেখানে শ্রীদেবী, কমল হাসান এবং সিল্ক স্মিতা সহ অভিনেতাদের বেশিরভাগই পুনরাভিনয় করেছিলেন।
তামিল চলচ্চিত্রের ইতিহাসবিদ রেন্ডার গাইয়ের মতে তাঁর কর্মজীবনের শীর্ষে থাকার সময়, তাঁর দর্শক-আকর্ষণ শক্তি এমন ছিল, "বছরের পর বছর ধরে যে ছবিগুলি ক্যানের মধ্যে ছিল, সেগুলিতে সিল্ক স্মিতার গানের সংযোজন করেই বিক্রি হয়ে গিয়েছিল।"
ব্যক্তিগত জীবন
সিল্ক স্মিতার খুব কাছের বন্ধুদের একটি ছোট্ট বৃত্ত ছিল। তিনি একজন অন্তর্মুখী ছিলেন এবং কারও সাথে দ্রুত বন্ধুত্ব করেননি। তিনি তাঁর বদ মেজাজ, ইচ্ছাশক্তি এবং সোজাসাপটা জবাবের জন্যও পরিচিত ছিলেন। বাস্তবে, তিনি সময়ানুগ ছিলেন (শ্যুটিং শুরুর আগেই হাজির), দায়বদ্ধ এবং উচ্চাকাঙ্ক্ষী (স্বল্প পড়াশুনা সত্ত্বেও ইংরেজিতে সাবলীলভাবে কথা বলতে সক্ষম) ছিলেন। তিনি তাঁর বন্ধু এবং অনুরাগীদের দ্বারা একটি "নরম" এবং "শিশুসুলভ" ব্যক্তিত্বের অধিকারী হিসাবে বর্ণিত হয়েছেন। তিনি মেকআপে দক্ষ ছিলেন এবং ইন্ডাস্ট্রিতে প্রবেশের আগে এটিকে নিজের পেশায় পরিণত করেছিলেন।
মৃত্যু
২৩ শে সেপ্টেম্বর, ১৯৯৬ সালের সকালে তিনি তাঁর বন্ধু, নৃত্যশিল্পী অনুরাধার সাথে যোগাযোগ করেছিলেন, বলেছিলেন যে একটা বিষয় নিয়ে তিনি আলোচনা করতে চান যা তাঁকে বিরক্ত করছে। বলেছিলেন তাঁর বাচ্চাকে স্কুলে রেখে এসেই তিনি দেখা করবেন।
পরে ঐ সকালেই, স্মিতাকে তাঁর চেন্নাইয়ের বাড়িতে মৃত অবস্থায় পাওয়া যায়, যা তাঁর ভক্তদের শোকে নিমজ্জিত করে অনেকটাই। তাঁর মৃত্যুর পেছনের কারণটি এখনও রহস্যই রয়ে গেছে। কেউ কেউ বিশ্বাস করেন যে চলচ্চিত্র নির্মাণ করতে গিয়ে তাঁর ঋণ জমা হওয়া নিয়ে হতাশার কারণেই এটি হয়েছে, অন্যরা অব্যাহত অভিনয় সম্পর্কে সন্দেহ প্রকাশ করে চলেছে। তাঁর মৃত্যুর কয়েকমাস পরে পোস্টমর্টেম রিপোর্টে ঘোষণা করা হয়েছিল যে, শাড়ী দিয়ে পাখা থেকে নিজেকে ঝুলিয়ে আত্মহত্যা করে স্মিতা মারা গিয়েছিলেন এবং তাঁর শরীরে প্রচুর পরিমাণে অ্যালকোহল পাওয়া গিয়েছিল।
উত্তরাধিকার
২০১১ সালে, দ্য ডার্টি পিকচার নামে সিল্ক স্মিতার জীবন থেকে অনুপ্রাণিত একটি চলচ্চিত্র হিন্দিতে একতা কাপুর প্রযোজনা করেছিলেন। সিনেমাটি পরিচালনা করেছেন মিলান লুথরিয়া এবং অভিনয় করেছেন বিদ্যা বালান (যিনি পরে সেরা অভিনেত্রীর জন্য জাতীয় চলচ্চিত্র পুরস্কার জিতেছিলেন)। সিনেমাটি তামিল ও তেলুগু ভাষায় ডাব করা সংস্করণ সহ স্মিতার জন্মদিনে প্রকাশিত হয়েছিল (২ ডিসেম্বর ২০১১) এবং অনুকূল রিভিউ পেয়েছিল। খবরে বলা হয়েছে যে সিল্ক স্মিতার পরিবার, যার উপরে ছবিটি নির্মিত হয়েছে, তারা সিনেমাটি নিয়ে খুশি নন। স্মিতার ভাই, ভি নাগা ভারা প্রসাদ দাবি করেছেন যে, চলচ্চিত্রটি পরিবারের সম্মতি ছাড়াই নির্মিত হয়েছিল। দাবির পরে, একতা কাপুর তাৎক্ষণিকভাবে দ্য ডার্টি পিকচার এর উদ্ধৃতি দিয়ে তাঁর বক্তব্য পরিবর্তন করেছিলেন যে এটি সিল্ক স্মিতার জীবনের ভিত্তিতে নয়।
যাইহোক, ২০১৩ সালে, ডার্টি পিকচার: সিল্ক সাক্কাথ হট নামে একটি কন্নড় চলচ্চিত্র মুক্তি পেয়েছিল, পাকিস্তানি অভিনেত্রী বীণা মালিক অভিনীত। ছবিটি সিল্ক স্মিতা অবলম্বনে ছিল এবং বীনা মালিক ছবিতে অভিনয়ের জন্য প্রশংসিত হয়েছিলেন। ছবিটি কর্ণাটকে জনপ্রিয় হয়েছিল।
২৪ মে ২০১৩ সালে সিল্ক স্মিতা চরিত্রে সানা খান অভিনীত ক্লাইম্যাক্স নামে একটি মালয়ালম ছবি মুক্তি পেয়েছে।
খেজুরের গুড়
খেজুর গুড় এক ধরনের খাবার যা খেজুরের রস থেকে তৈরি করা হয়। বাংলা অগ্রহায়ণ মাস থেকে  ফাল্গুন মাস পর্যন্ত খেজুরের রস সংগ্রহ করা হয়। খেজুরের উত্তাপে রসকে ঘন ও শক্ত পাটালিগুড়ে পরিণত করা হয়। ধরন অনুযায়ী খেজুরের গুড়কে ঝোলা গুড়, দানাগুড়, পাটালি, চিটাগুড় ইত্যাদি ভাগে ভাগে ভাগ করা যায়।
খেজুর রস এবং গুড় খুবই সুস্বাদু। শীতকালে খেজুরের রস ও গুড় দিয়ে পায়েস, বিভিন্ন ধরনের শীতকালীন পিঠা, তালের পিঠা, খেজুর গুড়ের জিলাপি ইত্যাদি তৈরি হয়ে থাকে। স্বাদ আর মানভেদে খেজুরের গুড় পাটালি, নলেন গুড়, হাজারী গুড় নামে পরিচিত।
খেজুরের গুড়ের মাধ্যমে শিল্পোন্নয়ন: এই খেজুরের গুড় দ্বারা অর্থনৈতিকভাবে শিল্প গড়ে তোলা সম্ভব। এই শিল্পে প্রচুর পরিমাণে অর্থনৈতিক লাভ অর্জন করা সম্ভব। গ্রাম অঞ্চলে এই শিল্প অর্থনৈতিকভাবে অনেক সাহায্য করতে পারে।
বিলুপ্তি: খেজুরের গুড় বিলুপ্ত হওয়ার প্রধান কারণ এখন আর কেউ সাধারণত গাছ কাটতে সক্ষম নয়। কেননা, এই কাজে পারিশ্রমিক অত্যন্ত কম। দ্বিতীয়তঃ বাড়ি ঘর তৈরির জন্য ইট ব্যবহার করা হয়, এই ইটের প্রধান পোড়ানোর উপাদান হল খেজুর গাছ দ্বারা অনেক পরিমাণে আগুন জলে যার ফলে ইটভাটায় বেশি খেজুর গাছ ব্যবহার হয়। এই কারণেই খেজুর গাছ এখন বিলুপ্তির পথে তা ছাড়া ও খেজুর গাছ দিয়ে নানান কাজ করা হয়।
প্রাপ্তিস্থান
বাংলাদেশের প্রায় সব অঞ্চলে এবং ভারতের কিছু অঞ্চলে খেঁজুরের গুড় পাওয়া যায়। এক সময় এ খেজুরের রস থেকে চিনি তৈরি করা হতো। বৃহত্তর যশোর ও ফরিদপুর জেলা, নদীয়া জেলার কিছু অংশ, বসিরহাট ও সাতক্ষীরা মহকুমায় এবং চব্বিশ পরগনায় ব্যাপকভাবে খেজুর গাছের চাষ হতো। এখনও এসব এলাকাতেই খেজুরের গুড় বেশি উৎপাদিত হয়। ১৯৪০-এর দশকের প্রথম দিকে চবিবশ পরগনার হাওড়া, মেদিনীপুর এবং ফরিদপুর জেলাগুলিতে এ শিল্পের দ্রুত প্রসার ঘটে। তৎকালীন সময়ে প্রতি বছর মোট ১,০০,০০০ টন গুড় উৎপাদিত হতো। ১ বিঘা জমিতে ১০০টি গাছ লাগানো যায়। সাত বছরের মধ্যে গাছগুলি ফল ও রস সংগ্রহের উপযোগী হয় এবং ত্রিশ/চল্লিশ বছর পর্যন্ত ফলন দেয়।
রস আহরণ
একটি খেজুর গাছ থেকে রস সংগ্রহের পূর্বে অগ্রহায়ণের শেষের দিকে গাছের কাণ্ডের একেবারে উপরের অংশে পাতাসম্বলিত বাকলগুলি ধারালো দা দিয়ে চেঁছে পরিষ্কার করা হয় যাকে গাছ তোলা বলে। সাত থেকে আট দিন পরে পুনরায় পরিষ্কার করা হয়। গাছ তোলার দুই সপ্তাহের মাথায় চাঁছা অংশ কিছুটা কেটে নলি (বাঁশের নল) ও খিল লাগিয়ে এবং সম্মুখভাগে হাঁড়ি ঝুলিয়ে দিয়ে রস সংগ্রহ করা হয়।
রস আহরণের সময়কালের উপর ভিত্তি করে খেজুরের রসকে জিড়ান, দোকাট এবং ঝরা এই তিনভাগে ভাগ করা হয়ে থাকে। প্রথম রাতের গুণে ও মানে সর্বোৎকৃষ্ট এবং পরিমাণেও সর্বোচ্চ রসকে বলা হয় জিড়ান । পরদিন বিকালে গাছের চোখ বা কাটা অংশটুকু দা এর সাহায্যে চেছে পরিষ্কার করা হয় এবং দ্বিতীয় রাত্রের নির্গত রসকে বলা হয় দোকাট। দোকাটের রস জিড়ানের মতো সুস্বাদু কিংবা মিষ্টি নয় এবং পরিমাণেও হয় কম। তৃতীয় রাতে প্রাপ্ত রসকে ঝরা রস বলা হয়। ঝরা রস দোকাটের চেয়েও পরিমাণে কম এবং কম মিষ্টি। অনেক ক্ষেত্রে ঝরা রস টক স্বাদযুক্ত হয়। পরবর্তী তিনদিন গাছকে অবসর দেওয়া হয়। এরপর আবার নতুন করে চাঁছা (কাটা) ও রস সংগ্রহ করা হয়।
গুড় ছাড়া অন্য কিছু প্রস্তুত
সাধারণ অবস্থায় খেজুরের রস দীর্ঘসময় রেখে দিলে গাঁজন প্রক্রিয়ার ফলে তা নষ্ট হয়ে যায়। এই গাঁজনের মাধ্যমে খেঁজুরের রস থেকে তাড়ি বা দেশীয় মদ প্রস্তুত করা হয়। একটি বড় পাত্র বা তাফালে গাছ থেকে নামিয়ে আনা খেজুরের রস ছেকে জ্বাল দেয়া হয়। এক পর্যায়ে রস ঘন হয়ে ঝোলা গুড়ে পরিণত হয়। পাটালি গুড় তৈরি করার জন্যে নির্দিষ্ট পরিমাণে ঘন করার পরে তা ছাঁচে ঢেলে দেয়া হয়। গুড়কে খুব বেশি জ্বাল দিলে চিংড়ি তৈরী হয় যা একদা গ্রাম বাংলা চকোলেট, দেলবাহার (পাক দেয়া গুড়ের মধ্যে সাধারণত বাদাম দেয়া থাকে) ইত্যাদি নামে বিক্রি হতো।
বৈচিত্র্য
বাংলাদেশের প্রায় সকল অঞ্চলে খেঁজুরের গুড় স্থানীয়ভাবে তৈরি হলেও নির্দিষ্ট কিছু স্থানের গুড় নিজস্ব স্বকীয়তা তৈরি করতে সক্ষম হয়েছে। যেমন যশোরের খাজুরার পাটালিগুড়, মানিকগঞ্জের হাজারী গুড় ইত্যাদি।
হাসনাহেনা (ফুল)
হাসনাহেনা বা হাসনুহানা (বৈজ্ঞানিক নাম- Cestrum nocturnum) Solanaceae পরিবারভুক্ত একটি ফুল। ইংরেজিতে অনেকগুলি নাম। নামগুলি হল  lady of the night, night-blooming jessamine, night-scented jessamine, night-scented cestrum অথবা poisonberry। এই ফুলটি ওয়েষ্ট ইন্ডিজের স্থানীয়, তবে দক্ষিণ এশিয়ার প্রাকৃতিক পরিবেশে এটি বেশ মানিয়ে নিয়েছে।
বর্ণনা
হাসনাহেনা সাদামাটা ফুল, তবু কিছুতেই এড়ানো যাবে না এমনই গন্ধের জোয়ার। যেখানেই ফুটুক, জানান সে দেবেই। ওয়েস্ট ইন্ডিজের প্রজাতি। লতানো ধরনের ঝোপাল গাছ। ডালের গায়ে অজস্র সাদা সাদা তিল থাকে, এদের নাম ল্যান্টিসেল। পাতা লম্বাটে, ১৪.৪ থেকে ৩-৪ সেমি, মসৃণ। বছরে কয়েকবার ফুল ফোটে। তবে গ্রীষ্ম ও বর্ষায় বেশি ফোটে। পাতার গোড়া বা ডালের ও আগায় ফুলের ছোট ছোট থোকা, সন্ধ্যায় ফোটে ও সুগন্ধ ছড়ায়। সাদাটে ফুল নলাকার, ২ সেমি লম্বা, ৫ পাপড়ি। ফল গোল, সাদা। কলমে চাষ। Cestrum diurnum বুনো প্রজাতি, ভারতে এবং বাংলাদেশেও জন্মায়। গাছ খাড়া, তেমন ঝোপাল বা লতান নয়। ফুলের গন্ধও কম, দিনের বেলা ফোটে।
অনসূয়া মজুমদার
অনসূয়া মজুমদার বাংলা ভাষার জনপ্রিয় চলচ্চিত্র ও মঞ্চাভিনেত্রী।
জন ড্যানিয়েল ক্রাউস
জন ড্যানিয়েল ক্রাউস একজন মার্কিন পদার্থবিজ্ঞানী যিনি তড়িচ্চৌম্বক, রেডিও অ্যাস্ট্রোনমি এবং অ্যান্টেনা থিওরিতে অবদানের জন্য বিখ্যাত। তার উদ্ভাবনের মধ্যে রয়েছে হেলিক্যাল অ্যান্টেনা এবং কর্নার রিফ্লেক্টর।
জীবনী
ক্রাউস ১৯১০ সালের ২৮ জুন মিশিগানে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৩০ সালে ব্যাচেলর অব সায়েন্স, ১৯৩১ সালে মাস্টার অব সায়েন্স এবং ১৯৩৪ সালে পিএইচডি ডিগ্রি অর্জন করেন।
মোবারি নদী
মোবারি নদী বা আইমন-মোবারি নদী বা ঠাডাকুড়া নদী বাংলাদেশের উত্তর-কেন্দ্রীয় অঞ্চলের জামালপুর ও ময়মনসিংহ জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আইমন-মোবারি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০২।
ব্রিউস্টার পর্বত
ব্রিউস্টার পর্বত কানাডার আলবার্টা প্রদেশের ব্যানফ জাতীয় উদ্যানে অবস্থিত একটি পর্বত চূড়া। চূড়াটি মূলত কানাডিয় রকি পর্বতমালার ভারমিলিয়ন পর্বতসারির অন্তর্গত। ১৯২৯ সালে কানাডিয় গাইড টম উইলসন, ব্যানফ শহরের ব্রিউস্টার পরিবারের গোড়াপত্তক জন ব্রিউস্টারের নামে এই চূড়ার নামকরণ করেন।
ভূতত্ত্ব ও জলবায়ু
ব্রিউস্টার পর্বতের । ব্যানফ জাতীয় উদ্যানের অন্যান্য পর্বতের মত ব্রিউস্টার পর্বত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়।
ইতিহাস
১৯২৬ সালে এইচ ডাব্লিউ গ্রিনহাম ও ডি পিলি সর্বপ্রথম এই পর্বত আরোহণ করেছিলেন।
সাইফুল ইসলাম মান্নু
সাইফুল ইসলাম মান্নু (জন্ম ৩১ ডিসেম্বর, ১৯৭২) একজন প্রখ্যাত বাংলাদেশী চলচ্চিত্র পরিচালক, চিত্রনাট্যকার, ও গীতিকার।  বাংলাদেশের চলচ্চিত্র অঙ্গন ও টেলিভিশন মিডিয়ার জন্য করা তাঁর কাজ দারুণ সমাদৃত হয়েছে।  ২০১৮ সালে পুত্র চলচ্চিত্রের জন্য তিনি শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেছেন। ২০১৮ অনুযায়ী, তিনি ৬০০টি টেলিভিশন পর্ব, ৬০টি টেলিফিল্ম, ২৮টি এক ঘণ্টার নাটক, দুটি পূর্ণদৈর্ঘ্য এবং বেশ কয়েকটি প্রামাণ্যচিত্র পরিচালনা করেছিলেন।
পেশা
২০১২ সালে রবীন্দ্রনাথ ঠাকুরের ১৫১ তম জন্মবার্ষিকী উদযাপনের জন্য চারুলতার নামের একটি অনুষ্ঠানে তাঁর অভিযোজিত গল্প নষ্ট নীড় পরিচালনার মাধ্যমে আত্মপ্রকাশ করেন।
পল বয়ার
পল বয়ার (ইংরেজিঃ Paul Delos Boyer) (৩১ জুলাই, ১৯১৮ – ২ জুন, ২০১৮) একজন মার্কিন প্রাণরসায়নবিদ। তিনি ১৯৯৭ সালে রসায়নে নোবেল পুরস্কার লাভ করেন।
সাইফুল ইসলাম মান্নু
পেশা
তিনি পুত্র চলচ্চিত্রের পরিচালক, চিত্রনাট্যকার ও গীতিকার ছিলেন।
পল বয়ার
জীবনী
বয়ার ১৯৪৩ সালে ইউনিভার্সিটি অব উইসকনসিন, ম্যাডিসন থেকে প্রাণরসায়নে পিএইচডি ডিগ্রি অর্জন করেন।
সাইফুল ইসলাম মান্নু
ব্যক্তিগত জীবন
মান্নু সাদিয়া শবনম শানতুকে বিয়ে করেছেন। তিনি পুত্র চলচ্চিত্রের জন্য শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেছেন।
জর্ডানের মন্ত্রিসভা
জর্ডানের মন্ত্রিসভার নেতৃত্বে থাকেন প্রধানমন্ত্রী যিনি রাজা কর্তৃক নিযুক্ত হন। প্রধানমন্ত্রী তখন তার নিজস্ব মন্ত্রিসভা গঠন করতে স্বাধীন যা সাধারণ নীতির বিষয়ে চেম্বার অফ ডেপুটির কাছে দায়বদ্ধ এবং সেই সংস্থার দ্বারা " অনাস্থা " ভোটের দুই-তৃতীয়াংশের দ্বারা পদত্যাগ করতে বাধ্য করা যেতে পারে বা রাজা কর্তৃক বরখাস্ত করা যেতে পারে।
বর্তমান মন্ত্রিসভা
জর্ডানের বর্তমান মন্ত্রিসভা (মন্ত্রী পরিষদ) নিম্নলিখিত সদস্যদের অন্তর্ভুক্ত করে:
ফোর মোর শটস প্লিজ!
ফোর মোর শটস প্লিজ! হচ্ছে অনু মেনন এবং নুপুর অস্থানা পরিচালিত অ্যামাজন প্রাইম ভিডিওতে প্রচারিত ওয়েবভিত্তিক একটি ভারতীয় টেলিভিশন অনুষ্ঠান। এই অনুষ্ঠানটি চারজন ত্রুটিযুক্ত নারীর (যাদের মধ্যে দুইজনের বয়স ৩০–৩৯-এর মধ্যে এবং দুইজনের বয়স ২০–২৯-এর মধ্যে) কাহিনীকে ঘিরে নির্মিত, যারা প্রেম, ভুল এবং মুম্বইয়ের বারে টকিলা শট গ্রহণের মাধ্যমে সত্যিকার অর্থে নিজেদের জীবনকে উপভোগ করে। এই অনুষ্ঠানটি অ্যামাজন প্রাইম ভিডিওতে প্রচারিত প্রথম নারীকেন্দ্রিক অনুষ্ঠান (যেখানে প্রধান চরিত্রে শুধুমাত্র নারী অভিনয় করেছে), যেখানে সায়ানী গুপ্তা, বানি জে, কীর্তি কুলহারি এবং মানবী গাগরুর মতো অভিনেত্রীরা অভিনয় করেছেন। অধিকাংশ পর্যালোচক এই অনুষ্ঠানটিকে "সেক্স অ্যান্ড দ্য সিটির দেশী সংস্করণ" হিসেবে উল্লেখ করেছেন। এই অনুষ্ঠানের প্রথম মৌসুমটি ভারত হতে অ্যামাজন প্রাইম ভিডিওতে দেখা শীর্ষ ৩ অনুষ্ঠানের একটি ছিল এবং ২০২০ সালের মে মাসে মুক্তিপ্রাপ্ত দ্বিতীয় মৌসুমটি উক্ত মাধ্যমের "সর্বাধিক দেখা ভারতীয় অনুষ্ঠান'-এ পরিণত হয়েছে। দ্বিতীয় মৌসুম মুক্তি পাওয়ার পরপরই, অ্যামাজন জানায় যে এই অনুষ্ঠানের তৃতীয় মৌসুমের কাজ চলমান রয়েছে।
আব্দুর রাজ্জাক ইস্কান্দার
জীবনী
আব্দুর রাজ্জাক ১৯৩৫ সালে অ্যাবোটাবাদ জেলার কোকালের একটি ধর্মীয় পরিবারে জন্মগ্রহণ করেন। শুরুতে তিনি হরিপুরের মাদ্রাসা দারুল উলুম ছোহর শরিফ এবং আহমেদ আল মাদ্রাসা সিকান্দারপুরে পড়াশোনা করেন। পরে তিনি দারুল উলুম করাচীতে ভর্তি হন। ১৯৫৬ সালে তিনি জামিয়া উলুমুল ইসলামিয়া থেকে দাওরায়ে হাদিস (স্নাতক) সমাপ্ত করেন। তিনি জামিয়া উলুমুল ইসলামিয়ার দাওরায়ে হাদিসের প্রথম ছাত্র ছিলেন। এরপর ১৯৬২ সালে তিনি মদিনা ইসলামী বিশ্ববিদ্যালয়ে ভর্তি হয়ে চার বছর ধর্মতত্ত্ব অধ্যয়ন করেন। ১৯৭২ সালে আল-আজহার বিশ্ববিদ্যালয় থেকে তিনি পিএইচডি ডিগ্রি লাভ করেন। তিনি মুহাম্মদ ইউসুফ লুধিয়ানভির খলিফা ছিলেন। তার শিক্ষকদের মধ্যে মুহাম্মদ ইউসুফ বিন্নুরী এবং ওয়ালি হাসান টঙ্কি অন্যতম।
১৯৫৫ সালে তিনি শিক্ষকতা জীবন শুরু করেন। তিনি নিজামুদ্দিন শামজাইয়ের মৃত্যুর পর জামিয়া উলুমুল ইসলামিয়ার শায়খুল হাদিস এবং ১৯৯৭ সালে হাবিবুল্লাহ মুখতারের মৃত্যুর পর অত্র প্রতিষ্ঠানটির মুহতামিম নিযুক্ত হন। ১৯৯৭ সালে তাকে বেফাকুল মাদারিসিল আরাবিয়া পাকিস্তানের কার্যনির্বাহী কমিটির সদস্য এবং ২০০১ সালে সহ-সভাপতি করা হয়। সলিমুল্লাহ খানের মৃত্যুর পর তিনি নয় মাসের জন্য ভারপ্রাপ্ত সভাপতি হিসেবে দায়িত্ব পালন করেন। ২০১৭ সালের ৫ অক্টোবর তিনি সংস্থাটির সভাপতি নিযুক্ত হন।
১৯৮১ সালে তিনি আলমি মজলিস তাহাফফুজ খতমে নবুয়তের নির্বাহী পরিষদের সদস্য নির্বাচিত হন। ২০০৮ সালে সৈয়দ নাফিস আল-হুসাইনির মৃত্যুর পর তিনি সংগঠনটির কেন্দ্রীয় নায়েবে আমির নিযুক্ত হন। ২০১৫ সালে আব্দুল মজিদ লুধিয়ানভির মৃত্যুর পর তিনি সংগঠনটির আমির মনোনীত হন। তিনি ইত্তেহাদে তানজিমাত মাদারিস পাকিস্তানের সভাপতির দায়িত্বও পালন করেন।
২০১৬ সালের আগস্টে বার্মিংহাম কেন্দ্রীয় মসজিদে একটি আলোচনায় তিনি বলেছিলেন, ‘ইসলাম সম্পূর্ণ এবং এর মানে হল এতে কিছু যোগ করা, অপসারণ বা পরিবর্তন করা যাবে না’। তিনি বলেছিলেন, ‘খতমে নবুয়তের বিরোধিতাকারীরা মুহাম্মদ স. থেকে নিজেদের বিচ্ছিন্ন করেছে।’
তিনি ২০২১ সালের ৩০ জুন করাচীতে মৃত্যুবরণ করেন। তার মৃত্যুতে কামার জাভেদ বাজওয়া, শেহবাজ শরীফ, ফজলুর রহমান, সুজাত হুসাইন, চৌধুরী পারভেজ এলাহী, ইমরান ইসমাইল, সৈয়দ মুস্তফা কামাল, আনিস কাইমখানি প্রমুখ শোক প্রকাশ করেছেন।
সাহিত্যকর্ম
তার সাহিত্যকর্মের মধ্যে রয়েছে:
মুহাম্মদ শাহ
মুহাম্মদ শাহ (১৭০২ – ১৭৪৮) ১৭১৯ খ্রিষ্টাব্দ থেকে ১৭৪৮ খ্রিষ্টাব্দের মধ্যে পর্যন্ত ভারতের মুঘল সম্রাট ছিলেন। তিনি বাহাদুর শাহ প্রথমের নাতি ছিলেন। তিনি মাত্র ১৭ বছর বয়সে সাইদ ভাতৃগণের সাহায্যে সিংহাসনে বসেছিলেন, পরবর্তীকালে তাদের অভ্যুত্থানেই তিনি সিংহাসনচ্যুত হন।
তার রাজত্বকালে, মুঘল সম্রাজ্য ছোট ছোট কয়েকটি আঞ্চলিক রাজ্যে ভাগ হয়ে গিয়েছিল এবং এদের উপর সম্রাটের তেমন কর্তৃত্বও ছিলনা, প্রতিটি রাজ্য তার নিজস্ব শাসক রাজত্ব করতো, তাই এ সম্রাটের সময়ই সার্বিক ভাবে মুঘল সম্রাটের ক্ষমতার পতন শুরু হয়।
নাদের শাহ-এর আক্রমণ
দুর্বল প্রশাসনিক অবস্থার সুবিধা নিয়ে পারস্যের নাদির শাহ এই সময় মুঘল সাম্রাজ্যে আক্রমণ করেন ও কোহিনুর, ময়ূর সিংহাসন প্রভূত জিনিস লুট করে নিয়ে যান।
মৃত্যু
১৭৪৮ এর ম্যানুপুরের যুদ্ধে প্রভূত ক্ষয় ক্ষতি হয়। তার শোকে সম্রাটের মৃত্যু হয়। তার হিন্দু তৃতীয় স্ত্রী উধাম বাঈ (পরবর্তীতে কুদসিয়া বেগম) এর পুত্র আহমেদ শাহ বাহাদুর মসনদে বসেন।
নেওপে ভাদ্র
টেলড্‌ ল্যাবরিন্থ (বৈজ্ঞানিক নাম: Neope bhadra (Moore)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
আকার
প্রসারিত অবস্থায় টেলড্‌ ল্যাবরিন্থ এর ডানার আকার ৮০-১০০ মিলিমিটার দৈর্ঘ্যের হয়।
উপপ্রজাতি
টেলড্‌ ল্যাবরিন্থ এর প্রজাতিগুলো হলো:
বিস্তার
এই প্রজাতি ভারত এর সিকিম থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
সমীর বন্দ্যোপাধ্যায়
সমীর বন্দ্যোপাধ্যায় (জন্ম ২০০৪) বাঙালি আমেরিকান টেনিস খেলোয়াড়। তিনি ২০২১ এর মে মাসের হিসাবে আন্তর্জাতিক টেনিস ফেডারেশনের জুনিয়র সম্মিলিত র‌্যাঙ্কিংয়ে ১৯তম স্থানে রয়েছেন। ২০২১-এর উইম্বলডন চ্যাম্পিয়নশিপ – বালকদের একক শিরোপা জয় করেন।
আব্দুল্লাপুর (গ্রাম)
আব্দুল্লাপুর তেলেঙ্গানা, ভারতের রাঙা রেদ্দি জেলার একটি গ্রাম।এটি হায়াতনগর মন্ডলের মধ্যে পড়ে।এটি বহিঃস্থ চক্রপথ, হায়দ্রাবাদ থেকে ৫ কিলোমিটার পর্যন্ত বিস্তীর্ণ।
মিনোদ ভানুকা
মিনোদ ভানুকা রানাসিংহে (මිනොද් භානුක; জন্ম: ২৯ এপ্রিল, ১৯৯৫) শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন মিনোদ ভানুকা। দলে তিনি মূলতঃ উইকেট-রক্ষক-ব্যাটসম্যান হিসেবে খেলছেন। বামহাতে শীর্ষসারিতে ব্যাটিং করছেন তিনি।
প্রথম-শ্রেণীর ক্রিকেট
অক্টোবর, ২০১৯ সালে শ্রীলঙ্কার পক্ষে আন্তর্জাতিক পর্যায়ে অভিষেক ঘটে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। কুরুনেগালার মালিয়াদেব কলেজের সাবেক ছাত্র তিনি।
২০১৫ সাল থেকে মিনোদ ভানুকা’র প্রথম-শ্রেণীর খেলোয়াড়ী জীবন চলমান রয়েছে। জানুয়ারি, ২০১৬ সালে প্রিমিয়ার লীগ টুর্নামেন্টের খেলায় সিংহলিজ স্পোর্টস ক্লাবের পক্ষে এক খেলায় ৩৪২ রান তুলেন। মাগোনার সারে ভিলেজ ক্রিকেট গ্রাউন্ডে বাদুরেলিয়া স্পোর্টস ক্লাবের বিপক্ষে তিনি এ সাফল্য পান।
মার্চ, ২০১৮ সালে সুপার ফোর প্রভিন্সিয়াল টুর্নামেন্টে ক্যান্ডি দলের পক্ষে খেলার জন্যে মনোনীত হন। পরের মাসে সুপার প্রভিন্সিয়াল ওয়ান ডে টুর্নামেন্টে একই দলের পক্ষে খেলার জন্যে মনোনীত হন। আগস্ট, ২০১৮ সালে এসএলসি টি২০ লীগে ডাম্বুলা দলের সদস্যরূপে নামাঙ্কিত হন। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে গালে দলের সদস্য হিসেবে মনোনীত হন। অক্টোবর, ২০২০ সালে  লঙ্কা প্রিমিয়ার লীগের উদ্বোধনী আসরে জাফনা স্টালিয়ন্সের সদস্য হন।
আন্তর্জাতিক ক্রিকেট
২০১৪ সালের আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় শ্রীলঙ্কা দলের পক্ষে খেলেছেন। অক্টোবর, ২০১৭ সালে পাকিস্তান বিপক্ষে শ্রীলঙ্কার টুয়েন্টি২০ আন্তর্জাতিক দলের সদস্যরূপে অন্তর্ভুক্ত হন। সংযুক্ত আরব আমিরাতে অনুষ্ঠিত ঐ সিরিজে অবশ্য তাকে খেলার সুযোগ দেয়া হয়নি।
সেপ্টেম্বর, ২০১৯ সালে পাকিস্তান গমনার্থে তাকে শ্রীলঙ্কা দলের সদস্য করা হয়। ২ অক্টোবর, ২০১৯ তারিখে করাচীতে অনুষ্ঠিত সিরিজের তৃতীয় দিন/রাত ওডিআইয়ে স্বাগতিক পাকিস্তানের বিপক্ষে তার ওডিআই অভিষেক হয়। একই সফরে ৫ অক্টোবর, ২০১৯ তারিখে লাহোরে সিরিজের প্রথম টি২০আইয়ে অভিষেক ঘটে তার।
টেস্ট অভিষেক
৩ জানুয়ারি, ২০২১ তারিখে জোহানেসবার্গে সিরিজের দ্বিতীয় টেস্টে স্বাগতিক দক্ষিণ আফ্রিকার বিপক্ষে তার টেস্ট অভিষেক পর্ব সম্পন্ন হয়।
ডে মিরদাদ জেলা
জনসংখ্যার উপাত্ত
আফগানিস্তানের অন্যান্য জেলার মতই, এই জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের ইউএনএইচসিআর এবং সেন্ট্রাল স্ট্যাটিস্টিক্স অফিস (সিএসও) সহ আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) কর্তৃক সংগৃহীত আদমশুমারীর তথ্যানুযায়ী জেলাটির জনসংখ্যা প্রায় ২৮,৮৬৫ জন এর মত। এআইএমএস এবং ইউএনএইচসিআর পরিসংখ্যান অনুযায়ী, এখানকার জনসংখ্যার বেশিরভাগ হাজারা সম্প্রদায়ের ৯০% এবং বাকি ১০% অন্যান্য সম্প্রদায়ের লোকজন বসবাস করে থাকে।
অকালবোধন
থাম্ব|250px|[[কৃত্তিবাসি রামায়ণ গ্রন্থে বর্ণিত রাম কর্তৃক দুর্গার অকালবোধনের দৃশ্য; খিদিরপুর ভেনাস ক্লাবের পূজামণ্ডপ, কলকাতা, ২০১০।]] অকালবোধন হল শারদীয়া দুর্গাপূজার প্রারম্ভিক অনুষ্ঠান। হিন্দু পঞ্জিকা অনুসারে, আশ্বিন মাসের কৃষ্ণপক্ষের নবমী তিথি অথবা শুক্লপক্ষের ষষ্ঠী তিথিতে হিন্দু দেবীপার্বতীর দুর্গা রূপের পূজারম্ভের প্রাক্কালে এই অনুষ্ঠান আয়োজিত হয়। হিন্দু বিশ্বাস অনুসারে, শরৎকাল দেবলোকের রাত্রি দক্ষিণায়নের অন্তর্গত। তাই এই সময় দেবপূজা করতে হলে, আগে দেবতার বোধন (জাগরণ) করতে হয়। একাধিক পুরাণ ও অন্যান্য হিন্দু ধর্মগ্রন্থে উল্লিখিত হয়েছে যে, রাবণ বধের পূর্বে রাম দেবী পার্বতীর কাছে আশীর্বাদ প্রার্থনা করে বিল্ববৃক্ষতলে বোধনপূর্বক দুর্গাপূজা করেছিলেন। শরৎকাল দেবপূজার ‘শুদ্ধ সময়’ নয় বলে রাম কর্তৃক দেবী পার্বতীর বোধন ‘অকালবোধন’ নামে পরিচিত হয়। উল্লেখ্য, শাস্ত্রমতে বসন্তকাল দুর্গাপূজার প্রশস্ত সময় হলেও, আধুনিক যুগে শারদীয়া দুর্গাপূজাই অধিকতর প্রচলিত।রাবণ বসন্ত কালে চৈত্র মাসে দেবী পার্বতী কে পুজো করে সন্তুষ্ট করলে দেবী তাকে সব বিপদ থেকে রক্ষা করার প্রতিশ্রুতি দেন কিন্তু যদি সে দেবীর পূজা মন্ত্রে শ্রী শ্রী চন্ডিতে কোনো রূপ ত্রুটি করে তবে দেবী তাকে ত্যাগ করবেন। এই কারণে রামের সকল অস্ত্র রাবণের উপর বিফল হয়ে যায়। তখন ব্রহ্মা রামচন্দ্র কে দেবী পার্বতীর পুজো করতে বলেন। কারণ দেবী এই সময় মর্ত্যে তাঁর মাতা পিতা র গৃহে আসেন। রাম দেবী পার্বতীর পুজো করলে দেবী কর্তৃক তাঁর উদ্দেশ্যে আনা একটি পদ্ম তিনি হরণ করেন। তখন রামচন্দ্র নিজ চক্ষু দেবী কে দান করতে চাইলে দেবী পার্বতী তাঁকে বিরত করেন ও বর দেন। তার পর হনুমান দশমী তিথিতে রাবণ কল্যাণে শ্রী চন্ডী পাঠ রত বৃহস্পতি কে অজ্ঞান করে শ্রী চন্ডী অশুদ্ধ করলে রাবণ কে ত্যাগ করেন দেবী। রাবণ দেখে দেবী তাকে ত্যাগ করে কৈলাসে চলে যাচ্ছেন রাবণের শত মিনতি সত্ত্বেও দেবী পার্বতী আর ফিরে তাকালেন না। তারপর রামচন্দ্র রাবণ বধ করেন।
নাম-ব্যুৎপত্তি
অপরপক্ষে দুর্গাপূজার বিধিসম্মত সময়কাল হল হিন্দু পঞ্জিকা অনুসারে চৈত্র মাস; যে পূজা বাসন্তীপূজা নামে পরিচিত। হিন্দু পুরাণে উল্লিখিত হয়েছে, রাজা সুরথ ও সমাধি বৈশ্য দুর্গাপূজা করেছিলেন বসন্তকালেই। ব্রহ্মবৈবর্ত পুরাণ গ্রন্থে রয়েছে, রাজা সুরথ চৈত্র মাসের শুক্লপক্ষের অষ্টমী ও নবমী তিথিতে শাস্ত্রবিধিমতে দেবী দুর্গতিনাশিনীর (পার্বতী) পূজা করেছিলেন।১ বসন্তকাল উত্তরায়ণের অন্তর্গত। উত্তরায়ণে দেবতারা জাগ্রত থাকেন বলে বাসন্তীপূজায় বোধনের প্রয়োজন হয় না।পূজা-বিজ্ঞান, স্বামী প্রমেয়ানন্দ, উদ্বোধন কার্যালয়, কলকাতা, রাম চন্দ্র কতৃর্ক দেবী পার্বতীর স্তুতির দুটি স্তবক --- জগৎ মহামায়ে তুমি শিব ঘরনি / শঙ্কর বক্ষ বিলাসে,মৈনাক ভগিনী,/সকল দেবী তব অংশ জাতা, দোয়া করি দেহ মরে হীমবান সুতা/হের মা পার্বতী আমি দীন অতি,তব দয়া বিনে কেমনে বধি লঙ্কেসে হইমোবতি,কর মরে দয়া শ্যামা,হে শঙ্করের রমা/
পাদটিকা
১. “পূজিতা সুরথেনাদৌ দেবী দুর্গতিনাশিনী। মধুমাসসিতাষ্টম্যাং নবম্যাং বিধিপূর্বকম্‌।।”, ব্রহ্মবৈবর্ত পুরাণ, প্রকৃতি খণ্ড, ১/১৪৭
কুণ্ডা ইউনিয়ন
কুণ্ডা বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
নামকরণ
একসময় এ এলাকায় হিন্দুদের বসবাস ও আধিপত্য বিস্তার ছিল। পাক-ভারত বিভক্তি এবং বাংলাদেশের স্বাধীনতার পরে হিন্দু সম্প্রদায়ের কিছু অংশ ভারতে চলে যান। তৎকালিন সময়ের হিন্দুদের বিশেষ একটি খাবারের নাম 'কুণ্ডা'কে কেন্দ্র করে এই ইউনিয়নের নামকরণ করা হয় বলে অনেকের ধারণা। লোক মুখে আরও শোনা যায়, কোড়া নামক পাখিরা এই এলাকায় বাস করত। কোড়া নাম থেকে কুণ্ডা নামের উৎপত্তি হয়।
আয়তন ও অবস্থান
কুণ্ডা ইউনিয়নের আয়তন ৭,২৩৭ একর (২৯.২৯ বর্গ কিলোমিটার)। নাসিরনগর উপজেলা সদর থেকে প্রায় ৮ কিলোমিটার দক্ষিণ-পশ্চিমে অবস্থিত এ ইউনিয়নের পূর্বে গোকর্ণ ইউনিয়ন ও নাসিরনগর ইউনিয়ন, উত্তরে গোয়ালনগর ইউনিয়ন, পশ্চিমে ভলাকুট ইউনিয়ন ও সরাইল উপজেলার পাকশিমুল ইউনিয়ন এবং দক্ষিণে সরাইল উপজেলার কালিকচ্ছ ইউনিয়ন ও নোয়াগাঁও ইউনিয়ন অবস্থিত।
প্রশাসনিক কাঠামো
কুণ্ডা ইউনিয়ন নাসিরনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১০টি মৌজায় বিভক্ত এবং মোট গ্রাম ১০টি।
জনসংখ্যার উপাত্ত
২০১১ সালের আদমশুমারি অনুযায়ী কুণ্ডা ইউনিয়নের মোট জনসংখ্যা ২৫,৭৭৫ জন। এর মধ্যে পুরুষ ১২,৩৭৫ জন এবং মহিলা ১৩,৪০০ জন। মোট পরিবার ৪,৯৪৬টি। জনসংখ্যার ঘনত্ব প্রতি বর্গ কিলোমিটারে প্রায় ৮৮০ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
শিক্ষা ব্যবস্থা
২০১১ সালের আদমশুমারি অনুযায়ী কুণ্ডা ইউনিয়নের সাক্ষরতার হার ২৮.৩%। এ ইউনিয়নে ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
কুণ্ডা ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। যে কোন যানবাহনে যোগাযোগ করা যায়।
খাল ও নদী
কুণ্ডা ইউনিয়নের উপর দিয়ে প্রবাহিত হচ্ছে বলভদ্রা নদী এবং কাস্তি নদী। এছাড়া রয়েছে চামারী খাল, কাটুইনা খাল এবং যুগীর খাল।
হাট-বাজার
কুণ্ডা ইউনিয়নের প্রধান হাট/বাজার হল কুণ্ডা চকবাজার। এছাড়া রয়েছে তুল্লাপাড়া মোড় বাজার এবং নয়া বাজার।
জোসেফ বার্সিক
জোসেফ জন বার্সিক (Josef Bursik, ; জন্ম: ১২ জুলাই ২০০০; জোসেফ বার্সিক নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের তৃতীয় স্তর ইএফএল লিগ ওয়ানের ক্লাব পিটারবরো ইউনাইটেড এবং ইংল্যান্ড অনূর্ধ্ব-২১ দলের হয়ে গোলরক্ষক হিসেবে খেলেন।
২০০৯–১০ মৌসুমে, ইংরেজ ফুটবল ক্লাব উইম্বলডনের যুব পর্যায়ের হয়ে খেলার মাধ্যমে বার্সিক ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব স্টোক সিটির মূল দলে সংযুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর ২০১৮–১৯ মৌসুমে তিনি ধারে হেঞ্জফোর্ড টাউনে যোগদান করেছেন। হেঞ্জফোর্ড টাউনে মাত্র ১ মৌসুম অতিবাহিত করার পর ধারে টেলফর্ড ইউনাইটেডের সাথে চুক্তি স্বাক্ষর করেছেন, যেখানে তিনি ১৭ ম্যাচে অংশগ্রহণ করেছেন। পরবর্তীকালে, তিনি অ্যাক্রিংটন স্ট্যানলি এবং ডংকাস্টার রোভার্সের হয়ে খেলেছেন। ২০২০–২১ মৌসুমে, তিনি ধারে স্টোক সিটি হতে পিটারবরো ইউনাইটেড যোগদান করেছেন।
২০১৭ সালে, বার্সিক ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, বার্সিক এপর্যন্ত ১টি শিরোপা জয়লাভ করেছেন, যা তিনি ইংল্যান্ডের বয়সভিত্তিক দলের হয়ে জয়লাভ করেছেন।
প্রারম্ভিক জীবন
জোসেফ জন বার্সিক ২০০০ সালের ১২ই জুলাই তারিখে ইংল্যান্ডের ল্যাম্বেথে জন্মগ্রহণ করেছেন এবং সেখানেই তার শৈশব অতিবাহিত করেছেন। চেক যুদ্ধের নায়ক তার দাদা ইয়োসেফ বুর্শিকের নামানুসারে তার নাম রাখা হয়েছে।
আন্তর্জাতিক ফুটবল
বার্সিক ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৭ সালের ২৫শে মার্চ তারিখে তিনি ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপ বাছাইপর্বে স্লোভেনিয়া অনূর্ধ্ব-১৭ দলের বিরুদ্ধে ম্যাচে ইংল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ইংল্যান্ড অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল স্পেন অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত হয়েছিল। একই বছরে তিনি ইংল্যান্ড অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপের শিরোপা জয়লাভ করেছেন,  উক্ত প্রতিযোগিতার ফাইনালে তার দল স্পেন অনূর্ধ্ব-১৭ দলকে ৫–২ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল;  তিনি উক্ত প্রতিযোগিতার ইংল্যান্ড অনূর্ধ্ব-১৭ দলে অন্তর্ভুক্ত থেকেও একটি ম্যাচেও অংশগ্রহণ করেননি। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন।
শেরপা
খাদ্যাভ্যাস
শেরপাদের প্রধান খাদ্য হল আলু। দুধ, ঘি, মাখন ছাড়াও অনেকে ইয়াকের মাংসও খেয়ে থাকে।
বাড়িঘর
thumb|শেরপাদের বাড়ীঘর শেরপাদের বাড়ি পাথরের তৈরী এবং ছাদ ও দরজা-জানালা কাঠের তৈরী হয়। একতলায় গৃহপালিত পশুদের রাখা হয় এবং দোতলায় বাড়ীর লোকজন থাকে। রান্না দোতলাতে হয়ে থাকে।
গৃহপালিত পশু
শেরপারা ছাগল ও ভেড়া পুষলেও ইয়াক হল শেরপাদের প্রধান গৃহপালিত পশু। তারা ইয়াকের চামড়া থেকে জুতো, লোম থেকে কাপড়, গোবর থেকে সার তৈরী করে।
রাজস্থানি পাঠান
রাজস্থানি পাঠান হল ভারতের রাজস্থান রাজ্যে বসবাসকারী একটি পাঠান/পশতুন সম্প্রদায়।
ইতিহাস এবং উৎস
রাজস্থানি পাঠান সম্প্রদায়টি পশতুন (পাঠান) সৈন্য এবং দুঃসাহসিকদের বংশধর যারা রাজস্থানে বিভিন্ন রাজপুত রাজপুত্রদের সেনাবাহিনীতে কাজ করার জন্য এসেছিল। যদিও টঙ্ক রাজ্যের রাজত্ব ১৮১৭ সালে একজন ইউসুফজাই পাঠান আমির খান দ্বারা প্রতিষ্ঠিত হয়েছিল, এবং রাজপুতানার একমাত্র অ- হিন্দু রাজ্য ছিল এটি। এই সম্প্রদায়টিকে কখনও কখনও টঙ্কিয়া পাঠান হিসাবে উল্লেখ করা হয়। টঙ্ক ১৯৪৮ সালে ভারতীয় ইউনিয়নে অন্তর্ভুক্ত হয়। ১৮৫৭ সালের সিপাহি বিদ্রোহের ব্যর্থতার ফলে রোহিলখণ্ড অঞ্চল থেকে রোহিলা পাঠানদের আগমন ঘটে। টঙ্ক জেলা ছাড়াও দুঙ্গারপুর, প্রতাপগড়, বাঁশওয়াড়া, আজমীর, জয়পুর, ভরতপুর এবং উদয়পুর জেলাতেও এদের দেখা যায়। তাদের তিনটি মহকুমা রয়েছে, যাথা- স্বাতী, বুনেরি এবং বাগোদি। রাজস্থানি পাঠানদের অধিকাংশই ইউসুফজাই উপজাতির অন্তর্গত। তারা অনেক আগেই পশতু ভাষা ছেড়ে দিয়েছে, এবং বর্তমানে হিন্দুস্তানি ও পাশাপাশি রাজস্থানীর বিভিন্ন উপভাষায় কথা বলে।
প্রতিটি পাঠান বসতির নিজস্ব সম্প্রদায় পরিষদ আছে, যা জামাত নামে পরিচিত। জামায়াতের প্রধান ঐতিহাসিকভাবে স্থানীয়ভাবে বিশিষ্ট পরিবার থেকে নির্বাচিত হলেও বর্তমানে ভোটের মাধ্যমে নির্বাচিত হচ্ছেন। কোন বিষয় যদি সামগ্রিকভাবে পাঠান সম্প্রদায়ের সাথে জড়িত থাকে, তাহলে বিভিন্ন স্থানীয় জামায়াতের সদস্যরা একত্রিত হয়। রাজস্থানি পাঠানরা সম্পূর্ণ সুন্নি মুসলিম, এবং রাজস্থানে সক্রিয় একটি সংস্কারবাদী দেওবন্দী সংগঠন তাবলিঘি জামাতের দ্বারা তারা বেশ প্রভাবিত হয়েছে।
শক্তি মোহন
শক্তি মোহন একজন ভারতীয় নৃত্যশিল্পী এবং টেলিভিশন ব্যক্তিত্ব। তিনি জি টিভির নৃত্যের আপাতবাস্তব টেলিভিশন অনুষ্ঠান ডান্স ইন্ডিয়া ডান্সের দ্বিতীয় মরশুমের বিজয়ী এবং ২০১৫ থেকে ২০১৯ পর্যন্ত ডান্স প্লাসে অধিনায়ক ছিলেন। তিনি ২০১৪ সালে ঝলক দিখলা জা'র একজন প্রতিযোগী ছিলেন এবং চূড়ান্ত পর্বে পৌঁছেছিলেন। বলিউড চলচ্চিত্রে নৃত্য পরিকল্পনাকার হিসেবে তাঁর প্রথম গান ছিল পদ্মাবত  চলচ্চিত্রে নয়নোওয়ালে নে । তিনি তাঁর নিজস্ব ডান্স ব্র্যান্ড নৃত্য শক্তির মালিক। তিনি ডান্স প্লাস নামে নৃত্য প্রতিযোগিতার আপাতবাস্তব টেলিভিশন অনুষ্ঠানের ১-৪ মৌসুমের বিচারক ও পরামর্শদাতা ছিলেন। তিনি গায়ক নীতি মোহনের ছোট বোন এবং নৃত্যশিল্পী এবং অভিনেত্রী মুক্তি মোহনের বড় বোন।
জীবনের প্রথমার্ধ
শক্তি মোহন জন্মগ্রহণ করেছিলেন কুসুম মোহন এবং ব্রজমোহন শর্মার ঘরে। মোহন মূলত দিল্লির বাসিন্দা কিন্তু ২০০৬ সাল থেকে মুম্বাইয়ে থাকেন। তিনি একটি বোর্ডিং স্কুলে পড়াশোনা করেছেন এবং মুম্বাইয়ের সেন্ট জেভিয়ার্স কলেজ থেকে রাষ্ট্রবিজ্ঞানে এমএ করেছেন। তাঁর তিন বোন রয়েছে; নীতি, মুক্তি ও কৃতি মোহন।
ডান্স ইন্ডিয়া ডান্স (ডিআইডি) তে উপস্থিত হওয়ার আগে তিনি আইএএস অফিসার হওয়ার আগ্রহী ছিলেন। তিনি একজন প্রশিক্ষিত সমসাময়িক শিল্পী, তিনি ২০০৯ সালে টেরেন্স লুইস ডান্স ফাউন্ডেশন বৃত্তি ট্রাস্ট থেকে নৃত্যের ডিপ্লোমা নিয়ে স্নাতক হন। তাঁর প্রথম বড় অর্জনটি ডিআইডি- র দ্বিতীয় মরশুমে বিজয়। শৈশবে, শক্তি গুরুতর আঘাত পেয়েছিলেন এবং চিকিৎসকরা বলেছিলেন যে, তিনি আর হাঁটাচলা করতে পারবেন না, তবে পরিবারের সহায়তায় তিনি তাঁর চোট কাটিয়ে উঠেছিলেন।
নৃত্য জীবন
ডান্স ইন্ডিয়া ডান্সের দ্বিতীয় মরশুমে তাঁর জয়ের পরে শক্তি ২০১২ এবং ২০১৩ সালে নাচের বিষয়যুক্ত দিনপঞ্জি তৈরি করেছিলেন। ২০১২ সালে, তিনি নিউইয়র্কের বিবিসি সাহায্যপুষ্ট নৃত্য প্রকল্পে সুরকার মোহাম্মদ ফইরুজের সাথে সহযোগিতা করেছিলেন। তিনি তাঁর বোনদের সাথে একটি নাচের সংগীত ভিডিওও তৈরি করেছিলেন। ২০১৩ সালে, মোহন তাঁর নাচের নির্দেশনার ভিডিওগুলি দিয়ে একটি ইউটিউব চ্যানেল চালু করেছিলেন।
সঙ্গীত ভিডিও
তিনি আখ লাদ জাভে নৃত্য জ্যাম (২০১৮), কানহা রে (২০১৮) এবং আখরি বার (২০১৯) সংগীত ভিডিওতে উপস্থিত হয়েছেন।
নৃত্য একাডেমি
নৃত্য শক্তি (নৃত্যের শক্তি), মুম্বইয়ের বাঙ্গুর নগরে অবস্থিত শক্তির নৃত্য একাডেমি। এখানে শিক্ষার্থীদের বয়স এবং অভিজ্ঞতা অনুযায়ী তাদের মধ্যে সেরাটি অন্বেষণ করে তাকে বিশ্বমানের প্রদর্শনকারী হতে সাহায্য করা হয়। শিক্ষার্থীরা তাদের আগ্রহ অনুসারে একটি ইতিবাচক পরিবেশ পায় যাতে তাদের সর্বোচ্চ সম্ভাবনা অর্জন করতে পারে।
প্রেরিত আন্দ্রিয়
প্রেরিত আন্দ্রিয় (আরামীয়: ܐܢܕܪܐܘܣ; אנדראס הקדוש; أندراوس), যাঁকে সাধু আন্দ্রিয় নামেও ডাকা করা হয়, ছিলেন নূতন নিয়ম অনুসারে যীশুখ্রীষ্টের একজন প্রেরিত। তিনি ছিলেন প্রেরিত পিতরের ভাই। তাঁকে অর্থডক্স মণ্ডলীতে প্রথম আহ্বায়িত (, প্রোতোক্লেতোস) হিসেবে অবিহিত করা হয়। অর্থডক্স ঐতিহ্যমতে সাধু আন্দ্রিয়ের প্রেরিতীয় উত্তরসূরি হলেন কনস্টান্টিনোপলের পিতৃকুলপতি।
কলাকান্দা ইউনিয়ন
কলাকান্দা বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
আয়তন
কলাকান্দা ইউনিয়নের আয়তন ৩,২১৯ একর।
জনসংখ্যার উপাত্ত
২০১১ সালের পরিসংখ্যান অনুযায়ী কলাকান্দা ইউনিয়নের জনসংখ্যা ৯,৯৫৪ জন। এর মধ্যে পুরুষ ৪,৯২৭ জন এবং মহিলা ৫,০২৭ জন। মোট পরিবার ২,০২৯টি।
অবস্থান ও সীমানা
মতলব উত্তর উপজেলার পশ্চিমাংশে কলাকান্দা ইউনিয়নের অবস্থান। এ ইউনিয়নের উত্তরে ষাটনল ইউনিয়ন, পূর্বে ছেংগারচর পৌরসভা, দক্ষিণে মোহনপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন ও আধারা ইউনিয়ন অবস্থিত।
প্রশাসনিক কাঠামো
কলাকান্দা ইউনিয়ন মতলব উত্তর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নে মোট ৭টি গ্রাম রয়েছে। যথা: ১.দশানী, ২.মিলারচর, ৩.হানিরপাড়, ৪.কলাকান্দা, ৫.সাতানী, ৬.লতুরদী এবং ৭.বাহেরচর পাঁচানি।
মুহাম্মদ ইব্রাহিম (১৩তম মুঘল সম্রাট)
মুহাম্মদ ইব্রাহিম (৯ আগস্ট ১৭০৩ – ৩১ জানুয়ারি ১৭৪৬) চতুর্দশ মুঘল সম্রাট ছিলেন। তিনি ছিলেন রাফি উল-দারজাত এবং রাফি উদ-দৌলতের ভাই।
কলাকান্দা ইউনিয়ন
শিক্ষা ব্যবস্থা
২০১১ সালের পরিসংখ্যান অনুযায়ী কলাকান্দা ইউনিয়নের সাক্ষরতার হার ৬১.৪%।
মুহাম্মদ ইব্রাহিম (১৩তম মুঘল সম্রাট)
সাইদ ভাতৃগণ দ্বারা নিকুসিয়ারের হত্যার পরে তাকে সিংহাসনে বসানো হয়।
মুহাম্মদ শাহ নিজামের ক্যাম্পে যোগ দেওয়ার পরে তিনিই ছিলেন সাইদদের পরবর্তী দাবিদার। সাইদদের পরাজয়ের পরে তাকে হারেমে ফিরিয়ে আনা হয়েছিল। তিনি ১৭৪৬ খ্রিষ্টাব্দে মৃত্যুবরণ করেন।
পূর্ব রেল ফুটবল ক্লাব
পূর্ব রেল ফুটবল ক্লাব হল একটি ভারতীয় সিএফএল ফুটবল ক্লাব। এটি একটি কলকাতা-ভিত্তিক দল। আইএফএ শিল্ড সহ ভারতের একাধিক সর্বোচ্চ স্তরের ট্যুর্নামেন্ট খেলেছে এই দল। ১৯৪৪ সালে সেই সময়কার উক্ত সর্বোচ্চ ট্যুর্নামেন্টটি জয়ও করেছিল পূর্ব রেল। ১৯৫৮ সালে পূর্ব রেল ক্যালকাটা ফুটবল লিগ জয় করে। এক সময় ডুরান্ড কাপেও এই দলটিকে একটি শক্তিশালী দল মনে করা হত। ১৯২৭ সালে উক্ত ট্যুর্নামেন্টে এই দল ফাইনালে উঠেছিল।
ভারতীয় জাতীয় ফুটবল দলের অনেক প্রাক্তন সদস্য এই দলের প্রতিনিধিত্ব করেছেন। এঁদের মধ্যে অন্যতম হলেন সাহু মেওয়ালাল ও প্রদীপকুমার বন্দ্যোপাধ্যায়।
আর্ঘন
তারা প্রথম ১৭ শতকে মধ্য এশিয়া এবং কাশ্মীর থেকে ব্যবসায়ী ও বণিক হিসেবে এসেছিল এবং বৌদ্ধ রাজ্যে বসতি স্থাপনকারী প্রথম মুসলমানদের মধ্যে একটি দল হিসেবে অন্তর্ভুক্ত ছিল। তাদের বেশীরভাগই ছিল ব্যবসায়ী কিন্তু কিছু ধার্মিক লোকও ছিল। বেশিরভাগ মধ্য এশীয় বণিকরা ক্যারাভান মৌসুমের শেষে দেশে ফিরে এসেছিল। যারা লাদাখে থেকে গিয়েছিল ও বসতি স্থাপন করেছিল, তারা লাদাখিদের বিয়ে করেছিল এবং বর্তমানে তারা আর্ঘন নামে পরিচিত।
বর্তমান সময়ে তারা সাধারণত পেশায় বণিক, যদিও কেউ কেউ (খুব কম) কৃষিকাজকে পেশা হিসেবে নিয়েছে। তাদের অধিকাংশই এখন লাদাখি ভাষায় কথা বলে তবে কেউকেউ তুর্কি এবং তিব্বতি ভাষায়ও কথা বলেন বা এসব ভাষার সঙ্গে পরিচিত।
বাংলাবাজার ইউনিয়ন
বাংলাবাজার ইউনিয়ন নামে বাংলাদেশে মোট ২টি ইউনিয়ন রয়েছে। যথা:
সানশাইন মসজিদ
সাইপ্রাস তুর্কি ইসলামী কমিউনিটি অফ ভিক্টোরিয়া, যা আরো সাধারণভাবে সানশাইন মসজিদ হিসাবে পরিচিত। মসজিদটি তুর্কি শৈলীতে নির্মিত। এতে ১৭টি গম্বুজ, একটি মিনার এবং একটি চত্বর আছে।
অবস্থান
সানশাইন মসজিদ অস্ট্রেলিয়ার সিডনি শহরের সানশাইনে অবস্থিত।
ইতিহাস
১৯৮৫ সালে সাইপ্রিয়ট তুর্কী কমিউনিটি মেলবোর্ন এর সানশাইনে বালারাত রোডে একটি খালি জায়গায় মসজিদ নির্মাণের কথা ভাবলো।  কিন্তু পর্যাপ্ত অর্থের অভাবে তারা কাজ শুরু করতে পারছিলো না। এরপর তাদের কমিউনিটির তিনজন সদস্য ব্যাংকে নিজেদের বাড়ি-ঘর বন্ধক রেখে ১৯১,০০০ ডলার ঋণ নিলো।  ১৯৯২ সালে মসজিদ নির্মাণকাজ শুরু হয়। এক হিসেব অনুযায়ী সানশাইন মসজিদ নির্মাণে মোট খরচ হয়েছিলো ২,৫০০,০০০ ডলার।
শৈলী
সানশাইন মসজিদের নকশা ইস্তাম্বুলের  সুলতান আহমেদ মসজিদ এর অনুকরণে প্রস্তুত করা হয়।  মসজিদটি তুরস্কের অন্যতম শ্রেষ্ঠ মুসলিম স্থাপনা হিসেবে খ্যাত। একটি বড় গম্বুজের নিচে ছোট ছোট গম্বুজ সিঁড়ির মত নেমে এসেছে। বড় গম্বুজের পাশে তীক্ষ্ণ একটি মিনার রয়েছে, যার উচ্চতা গম্বুজের চেয়ে বেশি। মসজিদের রঙ সাদা রাখা হয়েছে, যা ইসলামের শান্তির প্রতীক।